OpenLLM-France/wikimedia huggingface dataset:
# Tremont (Maine)

Tremont és un poble del Comtat de Hancock (Maine) als Estats Units d'Amèrica.

## Demografia

Segons el cens dels Estats Units del 2000 Tremont tenia 1.529 habitants, 662 habitatges, i 436 famílies. La densitat de població era de 35 habitants/km².
Dels 662 habitatges en un 28,2% hi vivien nens de menys de 18 anys, en un 54,8% hi vivien parelles casades, en un 7,9% dones solteres, i en un 34% no eren unitats familiars. En el 25,4% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,76.
Per edats la població es repartia de la següent manera: un 22,8% tenia menys de 18 anys, un 4,9% entre 18 i 24, un 28,4% entre 25 i 44, un 28,7% de 45 a 60 i un 15,2% 65 anys o més.
L'edat mediana era de 42 anys. Per cada 100 dones de 18 o més anys hi havia 86,1 homes.
La renda mediana per habitatge era de 36.750 $ i la renda mediana per família de 43.472 $. Els homes tenien una renda mediana de 28.026 $ mentre que les dones 21.835 $. La renda per capita de la població era de 19.420 $. Entorn del 5% de les famílies i el 7,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tremont». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Tremont». American Fact Finder. Oficina del Cens dels Estats Units, 12-01-2010.
# Gabriela Acher

Gabriela Acher (Montevideo, 1944) és una actriu, humorista i escriptora uruguaiana d'ascendència jueva i que viu des dels anys seixanta a Buenos Aires, Argentina.

## Filmografia

* 1963: Telecataplum (sèrie humorística de televisió): diversos personatges.
* La tuerca (sèrie humorística de televisió): diversos personatges.
* 1969: Muchacha italiana viene a casarse (telenovel·la): Amalia.
* 1969: Jaujarana (sèrie humorística de televisió): diversos personatges.
* 1973: Los caballeros de la cama redonda (amb Alberto Olmedo i Jorge Porcel).
* 1973: Los doctores las prefieren desnudas (amb Alberto Olmedo i Jorge Porcel).
* Hupumorpo (sèrie humorística de televisió): diversos personatges.
* Mi cuñado (sèrie humorística de televisió): diversos personatges.
* Comicolor (sèrie humorística de televisió): diversos personatges: Chochi, la dicharachera», «Lorena del Valle», entre d'altres.
* 1982: Señora de nadie (Isabel).
** Nobody's Wife (als Estats Units).
* 1986: Soy paciente.
* 1989: Eversmile, New Jersey: Celeste.
* Tato Diet (programa humorístic de televisió, amb Tato Bores).
* 1989?-1992: Hagamos el humor (programa humorístic de televisió).
* Juana y sus hermanas (programa humorístic de televisió, de Juana Molina): diversos personatges.
* 1996: Sol de otoño: Silvia.
** Autumn Sun (als EUA)
* 1998: Gasoleros (telenovel·la).
* 1998: Cohen vs. Rosi: Miriam Cohen.
* 2000: Esperando al Mesías: Sara.
** Waiting for the Messiah (als EUA).
A la televisió espanyola va realitzar un personatge propi, Charito Muchamarcha, al programa de TV Un, dos, tres.

## Obra

* 1992: La guerra de los sexos está por acabar... con todos.
* El príncipe azul destiñe.
* 1999: El amor en los tiempos del colesterol, text que va portar al teatre com un espectacle unipersonal durant la temporada 2001-2002.
* 2003: Si soy tan inteligente, ¿por qué me enamoro como una imbécil?
* 2007: Algo sobre mi madre (todo sería demasiado).

## Referències

* ↑ (anglès) Segons IMDB.
* ↑ (castellà) CineNacional.com Arxivat 2010-02-02 a Wayback Machine. (Filmografia de Gabriela Acher)
* ↑ (castellà) AlternativaTeatral.com (biografia i fotografia d'Acher)
# Fahreddin Ahmed Bey

Fahreddin Ahmed Bey o Kakhr al-Din Ahmad Beg (? - 1349) fou emir o bei de la dinastia dels karamànides. Era fill de Bedreddin I İbrahim Bey, beg karamànida de Laranda. Vers el 1328 els karamànides dirigits pel seu pare Ibrahim Beg, van conquerir Beyshehri, antiga capital dels ashràfides (dinastia eliminada pels mongols il-kànides vers el 1326) i Konya. El govern d'aquesta segona va ser per Ahmad Beg. El 1342 o 1343 va ajudar el seu oncle Alâeddin Halil Mirza Bey (governador de Beyşehir) a apoderar-se d'Ermenek. Ibrahim va morir en data desconeguda entre 1346 i 1349, probablement prop del 1347 i el seu fill Fahreddin Ahmed Bey, el va succeir reunint Konya i Laranda. Poc després (vers 1348) va morir el seu oncle Alâeddin Halil Mirza Bey i va heretar Ermenek i Beyşehir. Així Ahmad va reunir tots els dominis karamànides (Konya, Laranda, Ermenek i Beyşehir) potser amb l'excepció dels territoris de la branca dels karamànides d'Alanya. Segons l'historiador Shikari va morir en lluita contra els mongols. Si bé l'enemic resta a concretar (Ala al-Din Eretna?) és segur que va morir en combat, ja que a la seva tomba (datada el 1349) se'l considera "xahid" (màrtir). El va succeir el seu germà Şemseddin Bey (1349-1352).

## Bibliografia

* Claude Cahen, Pre-Ottoman Turkey: a general survey of the material and spiritual culture and history c. 1071-1330, traducció de J. Jones-Williams (Nova York: Taplinger, 1968), 281-2.
Beilicats d'Anatòlia :
# Albanese

«Albanese» té aquests significats:
* Toponímia:
** Falconara Albanese, municipi italià a la província de Cosenza
** San Costantino Albanese, municipi italià, a la província de Potenza
** San Cosmo Albanese, municipi italià a la província de Cosenza
** San Giorgio Albanese, municipi italià a la província de Cosenza
** San Paolo Albanese, municipi italià, a la província de Potenza
** Santa Caterina Albanese, municipi italià a la província de Cosenza
** Spezzano Albanese, municipi italià a la província de Cosenza
** Vaccarizzo Albanese, municipi italià a la província de Cosenza
* Biografies:
** Francesco Albanese, (Torre del Greco, Nàpols, 1912 - Roma, 2005), tenor
** Giacomo Albanese, (Geraci Siculo, Palerm, 1890 – São Paulo, 1947), matemàtic italià
** Licia Albanese, (Bari, Pulla, 1913), soprano italiana nacionalitzada estatunidenca
** Luigi Albanese, (Monteleone, Itàlia, 1859 - Buenos Aires, Argentina, 1945), violinista i compositor italià
** Vincenzo Albanese, (Oliveto Citra, Salern, 1996), ciclista italià
Viccionari
# Ratpenat de Murray

El ratpenat de Murray (Pipistrellus murrayi) era una espècie de ratpenat de la família dels vespertiliònids que només es trobava a l'Illa Christmas. Es considera com extinta. El darrer exemplar va ser observat a l'agost de 2009 i malgrat molts esforços, no se'n van trobar d'altres.
Fou descrit per Charles William Andrews el 1900. El seu hàbitat natural era fusta morta i a buits d'arbres. La pèrdua d'hàbitat i la introducció d'altres espècies van causar la seva extinció, tot i que la causa definitiva encara no és clara: predació, malaltia, enverinat o excés d'ús de l'insecticida fipronil.

## Referències

* ↑ Flannery, Tim «Unmourned death of a sole survivor». The Sydney Morning Herald, 17-11-2012.
* ↑ Andrews, Charles William. A monograph of Christmas Island (Indian Ocean) (en anglès). Londres: British Museum. Department of Geology, 1900, p. 337. DOI 10.5962/bhl.title.34908.
* ↑ Lumsden, L.; Racey, P.A.; Hutson, A.M. Pipistrellus murrayi. UICN 2008. Llista Vermella d'espècies amenaçades de la UICN, edició 2008, consultada el 9 març 2014.
* ↑ AA.VV.. Interim report | Christmas Island Expert Working Group (en anglès). Minister for the Environment, Heritage and the Arts, 2009, p. 12 ss..
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Llobet

«Llobet» té aquests significats:
* David Llobet i Torrente
* Marià Villangómez Llobet
* Miquel Llobet i Solés
* Pere Llobet
* Sunifred Llobet, astrònom, segle Xé
* Xavier Benguerel i Llobet
# Tremont (Illinois)

Tremont és una vila del Tazewell a l'estat d'Illinois (Estats Units). Segons el cens del 2000, Tremont tenia 2.029 habitants, 816 habitatges, i 585 famílies. La densitat de població era de 824,6 habitants/km².
Dels 816 habitatges en un 31,7% hi vivien nens de menys de 18 anys, en un 62,1% hi vivien parelles casades, en un 7,5% dones solteres, i en un 28,2% no eren unitats familiars. En el 25,7% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,8% tenia menys de 18 anys, un 7,7% entre 18 i 24, un 28% entre 25 i 44, un 22,3% de 45 a 60 i un 16,2% 65 anys o més.
L'edat mediana era de 37 anys. Per cada 100 dones de 18 o més anys hi havia 89,9 homes.
La renda mediana per habitatge era de 47.137 $ i la renda mediana per família de 53.800 $. Els homes tenien una renda mediana de 41.118 $ mentre que les dones 24.750 $. La renda per capita de la població era de 21.888 $. Aproximadament el 2% de les famílies i el 2,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tremont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 5 agost 2010].
* ↑ «Geographic Comparison Table- Tremont». American Fact Finder. Oficina del Cens dels Estats Units, 12-01-2010.
# Gall Dindi Dret

Canacatuco (o Gall dindi dret; 1710-1783) fou un cabdill cherokee, qui viatjà a Londres el 1730 i el 1762 per veure Jordi III del Regne Unit, i va participar en la Conferència d'Augusta del 1763 amb el superintendent John Stuart. El 1768 signà el tractat de Hard Labor, fixant les fronteres amb les colònies, i el 1775 el de Sycamore Shoals, cedint terres a Kentucky. Durant la revolució intentà mantenir-se neutral i va fer sovint de mitjancer.

## Enllaços externs

* Sobre la visita d'uns caps Cerokees a Londres el 1730. https://cherokeeregistry.com/cherokee-visit-london-in-1730/
# Agalychnis litodryas

La granota rosada (Agalychnis litodryas) és una espècie de granota pertanyent a la família dels hílids. Aquesta espècie solament es registra en el Riu Tuira i en el Riu Mico a la Província de Darién, Panamà; i en cinc localitats a Equador i suposadament a Colòmbia. Hi hauria no més de 1.000 exemplars.
# Reiley

Rani Petersen (Tórshavn, 24 de novembre del 1997), més conegut com a Reiley, és un cantant feroès.
Va tenir èxit a TikTok, on va publicar versions curtes de cançons amb les quals va arribar a milions de seguidors. Al principi del 2023 va participar en Dansk Melodi Grand Prix, la preselecció danesa per al Festival de la Cançó d'Eurovisió. Va guanyar amb la seva cançó Breaking My Heart, amb la qual representarà Dinamarca en el Festival de la Cançó d'Eurovisió 2023, que se celebrarà en la ciutat britànica de Liverpool. És el primer guanyant feroès de Dansk Melodi Grand Prix.

## Biografia

Reiley va néixer i va créixer a les illes Fèroe, una dependència del Regne de Dinamarca. El 2019, va viatjar entre Londres i Los Angeles per gravar música i va aconseguir un contracte discogràfic amb Atlantic Records l'any següent. El 2021, es va llançar el seu senzill debut Let It Ring, que va aconseguir un èxit particular a Corea del Sud.
Al gener de 2023, va ser confirmat entre els 8 participants del Dansk Melodi Grand Prix, un festival utilitzat per seleccionar el representant danès al Festival de la Cançó d'Eurovisió, amb el tema "Breaking My Heart". L'11 de febrer, Reiley va participar en l'esdeveniment, on el vot combinat de l'audiència i el jurat el va triar com a guanyador i representant nacional al Festival de la Cançó d'Eurovisió 2023, celebrat a Liverpool, convertint-se en el primer artista feroès a representar Dinamarca al certamen europeu.

## Discografia
### EP modifica

* 2021 – BRB, Having an Identity Crisis

### Senzills

* 2021 – Let It Ring
* 2021 – Superman
* 2022 – Blah Blah Blah
* 2022 – Moonlight
* 2023 – Breaking My Heart

## Referències

* ↑ «Reiley wins Denmark's 'Melodi Grand Prix' with 'Breaking My Heart'» (en anglès). Eurovision.tv, 11-02-2023. [Consulta: 3 març 2023].
* ↑ «Færøerne skriver Grand Prix-historie: Her er vinderen af Dansk Melodi Grand Prix 2023» (en danès). DR, 11-02-2023. [Consulta: 3 març 2023].
# Armènia Menor (desambiguació)

«Armènia Menor» té aquests significats:
* Armènia Menor, regne de la part oriental d'Anatòlia, creat pels romans l'any 18 dC (de fet el 35 aC)
* Armènia Menor o Armènia Sofene, regne d'Àsia Menor segregat del regne d'Armènia Menor (del que formava una gran part) i concedit pels romans a l'àrab Sohemos l'any 54 i fins al 61. Va ser reincorporat al regne de l'Armènia Menor l'any 63.
* Armènia Menor o Regne de Sofene, regne de l'Àsia Menor a la zona de l'Alt Tigris fundat al voltant del segle III aC i independent fins al 90 aC que va passar a l'Armènia Major.
* Petita Armènia, conegut com a Regne armeni de Cilícia, regne del temps de les Croades
# Llobertera

Llobertera és una masia d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Masia formada per dues construccions de planta rectangular posades una al costat de l'altre, cobertes amb teulades a dos vessants amb els careners disposats en perpendicular, i orientats a les respectives façanes principals.
Construccions fetes amb pedres desballestades. L'habitatge és l'element més antic i presenta en els murs les empremtes de diverses modificacions. Fruit d'una d'aquestes s'obre una finestra al primer pis que porta la data de 1748. Hi ha alguns contraforts que reforcen l'estructura de la casa.

## Referències

* 1 2 «Llobertera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Tremolita

La tremolita és un mineral de la classe dels silicats, a dins de la qual pertany al grup dels amfíbols. Va ser anomenada l'any 1789 per Johann Georg Albrecht Höpfner amb el nom del lloc del seu descobriment, la vall de Tremola, als Alps suïssos.

## Característiques

La tremolita és un amfíbol de calci i magnesi. Cristal·litza en el sistema monoclínic, formant cristalls allargats prismàtics o aplanats. També s'hi pot trobar de manera fibrosa, granular o en agregats columnars. Forma sèries de solució sòlida amb l'actinolita i la ferroactinolita.

## Formació i jaciments

La tremolita es forma per metamorfisme a partir de sediments rics en dolomita i quars. La tremolita és un indicador del grau del metamorfisme, ja que a elevades temperatures es converteix en diòpsid. Sol trobar-se associada a altres minerals com: calcita, grossulària (granat), talc i serpentina. Als territoris de parla catalana ha estat descrita a Can Llavor (Susqueda).

## Varietats

Es coneixen dues varietats de tremolita:
* La cromo-tremolita, una varietat verdosa de la tremolita amb crom.
* La hexagonita, una suposadament forma hexagonal de tremolita, demostrada ser en realitat monoclínica. Una varietat manganesífera es distingeix pel seu color lila pàl·lid a violaci.
* Cromo-tremolita
* Hexagonita

## Referències

* ↑ «Tremolite» (en anglès). Mindat. [Consulta: 6 febrer 2015].
* ↑ «Actinolite-Tremolite Series» (en anglès). Mindat. [Consulta: 6 febrer 2015].
* ↑ «Ferro-Actinolite-Tremolite Series» (en anglès). Mindat. [Consulta: 6 febrer 2015].
* ↑ Clapés, Lluís «CAN LLAVOR (SERRAT DEL TORN): UN JACIMENT ESTRATIFORME AL MASSÍS DE LES GUILLERIES». Infominer, 2015-2, 63, 2015, pàg. 8-12 [Consulta: 28 novembre 2023].
* ↑ «Chrome-Tremolite» (en anglès). Mindat. [Consulta: 7 febrer 2015].
* ↑ «Hexagonite» (en anglès). Mindat. [Consulta: 7 febrer 2015].
# Cleveland (Virgínia)

* Per a altres significats, vegeu «Cleveland (desambiguació)».
Cleveland és una població dels Estats Units a l'estat de Virgínia. Segons el cens del 2000 tenia 148 habitants.

## Demografia

Segons el cens del 2000, Cleveland tenia 148 habitants, 81 habitatges, i 43 famílies. La densitat de població era de 476,2 habitants per km².
Dels 81 habitatges en un 11,1% hi vivien nens de menys de 18 anys, en un 43,2% hi vivien parelles casades, en un 6,2% dones solteres, i en un 45,7% no eren unitats familiars. En el 42% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,83 i el nombre mitjà de persones que vivien en cada família era de 2,45.
Per edats la població es repartia de la següent manera: un 8,8% tenia menys de 18 anys, un 6,8% entre 18 i 24, un 23% entre 25 i 44, un 28,4% de 45 a 60 i un 33,1% 65 anys o més.
L'edat mediana era de 55 anys. Per cada 100 dones de 18 o més anys hi havia 104,5 homes.
La renda mediana per habitatge era d'11.346 $ i la renda mediana per família de 14.688 $. Els homes tenien una renda mediana de 35.833 $ mentre que les dones 25.000 $. La renda per capita de la població era d'11.263 $. Entorn del 36,6% de les famílies i el 41,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Chris Butler (ciclista)

Christopher "Chris" Butler (Hilton Head Island, Carolina del Sud, 16 de febrer de 1988) és un ciclista estatunidenc, professional des del 2010. Actualment corre a l'equip Caja Rural-Seguros RGA.

## Palmarès

* 2016
** 1r al Mount Evans Hill Climb
** 1r al Tour d'Arad i vencedor d'una etapa
** Vencedor d'una etapa a la Volta a Hongria
** Vencedor d'una etapa a la Green Mountain Stage Race

### Resultats al Giro d'Itàlia

* 2011. Abandona (9a etapa)

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Chris Butler

Chris Butler és el nom dels següents personatges:
* Chris Butler (actor) actor estatunidenc
* Chris Butler (ciclista) (Hilton Head Island, 1988), ciclista estatunidenc
* Chris Butler (cineasta) (Liverpool, 1947), director de cinema, realitzador i guionista britànic
* Chris Butler (hoquei sobre gel) (St. Louis, 1986), jugador de hoquei sobre gel estatunidenc
Altres:
# Comissió per omissió

La comissió per omissió (doctrina francesa), també coneguda com a omissió impròpia (doctrina alemanya), es produïx quan és vulnerada una norma prohibitiva a través de la infracció d'una norma de mandat o d'un especial deure jurídic; es pot dir que l'autor no fa el que ha de fer i produïx un resultat que no ha de produir. Generalment, les fonts que obliguen a la realització d'un determinat comportament són la llei, el contracte, l'actuació precedent o ingerència (quan l'omitent amb una conducta anterior a crea un perill obert), l'assumpció de riscs per qüestió de confiança i certs deures ètics.

## Casos concrets

Esta varietat d'omissió es troba recollida en diversos codis penals del món. Per exemple, en l'article 11 del Codi penal espanyol es diu que:
| « | Els delictes que consistisquen en la producció d'un resultat només s'entendran comesos per omissió quan la no evitació d'estos, en infringir un especial deure jurídic de l'autor, equivalga, segons el sentit del text de la Llei, a la seua causació. A eixe efecte s'equipararà l'omissió a l'acció: (a) quan existisca una específica obligació legal o contractual d'actuar. (b) quan l'omitent haja creat una ocasió de risc per al bé jurídicament protegit mitjançant una acció o omissió precedent. | » |
En l'article 13 de l'alemany:
| « | El qui omitisca evitar un resultat previst en el tipus d'una llei penal, només serà castigat per la llei si li correspon jurídicament garantir la no producció del resultat i l'omissió equival a la realització del tipus legal mitjançant un fer. | » |
En l'article 10 del portugués:
Quan un tipus penal comprén un cert resultat,
I en el 40, paràgraf segon, de l'italià:
| « | No impedir un fet, existint l'obligació jurídica de fer-ho, equival a ocasionar-lo. | » |

## Fonts
### Bibliografia

* Gutiérrez Francés, María Luz. Fraude informático y estafa (en castellà). Ministeri de Justícia, 1991. ISBN 84-7787-237-6.
* Férnandez Madrazo, Alberto. Derecho penal. Teorías del delito (en castellà). UNAM, 1997. ISBN 968-36-5554-8.
# Comissió reial per a l'exposició de 1851

La Comissió reial per l'exposició de 1851 és una institució fundada el 1850 per administrar l'exposició internacional de 1851, el nom oficial va ser la Gran Exposició dels Treballs de la Indústria de totes les Nacions (Great Exhibition of the Works of Industry of all Nations). La Gran Exposició va tenir lloc al Crystal Palace de Londres, Anglaterra, l'enorme edifici va ser dissenyat per Joseph Paxton per a l'exposició i la construcció va ser supervisada per William Cubitt utilitzant una estructura especial de ferro colat per als panells de vidre, amb bigues de fusta per al sòl.
El president fundador de la Comissió va ser el príncep Príncep Albert de Saxònia-Coburg Gotha i el seu administrador principal va ser Henry Cole. El president actual és la Princesa Reial.
L'exposició va ser un gran èxit popular i financer, i va obtenir un enorme superàvit de 186.000 de lliures esterlines (aproximadament 22 milions de lliures esterlines en diners d'avui). Es va adoptar una decisió inusual per mantenir a la Comissió Reial com un òrgan administratiu permanent per utilitzar els beneficis amb finalitats caritatives. La seva Carta revisada imposava a la Comissió "l'augment dels mitjans de l'educació industrial i l'extensió de la influència de la ciència i l'art en la indústria productiva".

## South Kensington

El benefici de l'Exposició de 1851 va ser invertit pels comissaris que van comprar 86 acres (350.000 m2) de terra al South Kensington que va ser desenvolupada com a centre d'institucions educatives i culturals, sovint conegut com a "Albertòpolis". Aquestes inclouen:
* Imperial College London
* Museu d'Història Natural de Londres
* Royal Albert Hall
* Royal College of Art
* Royal College of Music
* Science Museum de Londres
* Victoria and Albert Museum
La seu de la Comissió es troba a l'Imperial College i des de 1891 la Comissió ha prestat beques de postgrau per estudiar a Gran Bretanya ia l'estranger, i entre els antics becaris hi ha 13 premis Nobel.
Actualment, la Comissió té actius de capital de més de 76 milions de lliures esterlines, amb un desemborsament anual de més de 2 milions de lliures esterlines.

## Bibliografia

* Hobhouse, Hermione (2002). El Palau de Cristall I l'Exposició Gran: Ciència, Art I Indústria Productiva, la Història de la Comissió Reial per l'Exposició de 1851. London: Continu Grup Editorial Internacional. ISBN 978-0-485-11575-8.

## Vegeu també

* Beca de recerca de 1851

## Referències

* ↑ «Inflation Calculator». Bank of England. Arxivat de l'original el 2014-02-05. [Consulta: 13 juny 2012].

## Enllaços externs

* Comissió reial per l'Exposició de 1851
* Charity Commission for England and Wales Royal Commission for the Exhibition of 1851, registered charity no. 206123
# Clytocerus siculus

Clytocerus siculus és una espècie d'insecte dípter pertanyent a la família dels psicòdids que es troba a Europa: Itàlia.

## Referències

* ↑ Eaton, 1904. Ent. mon. Mag., 40, 59. Vol. 1, pàg. 773. «Enllaç».
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ www.faunaitalia.it (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)